《呈伯父元仲二首》
宋代·周麟之

干戈十年余，荏苒百忧至。
谁怜齿未壮，遽失彩衣戏。
扪心天不闻，空下千斛泪。
藐然一星孤，未忍随以逝。
雨湿新松楸，尘生旧鞶帨。
奈此愁绝何，况复形梦寐。
萧萧风树悲，此恨岂有既。
念昔龆齓中，从公识奇字。
一从江淮别，岁月不复记。
公寻武夷春，我友颐山桂。
此来忽相见，再拜只流涕。
忽忽悦情话，恍若已隔世。
先人有遗经，夙夜焉敢坠。
余生倘未殒，肯负平日志。
但恨不及亲，临风一嘘欷。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。